钦定古今图书集成/明伦汇编/交谊典/第057卷 > 《宴湖上亭作》元·结
## 钦定古今图书集成/明伦汇编/交谊典/第057卷 > 《宴湖上亭作》元·结

广亭盖小湖，湖亭实清旷。轩窗幽水石，怪异尢难状。
石樽能寒酒，春水宜初涨。岸曲坐客稀，杯浮上摇漾。
远水入帘幕，淅沥吹酒舫。欲去未回时，飘飘正堪望。
兴酣思共醉，促酒更相向。舫去若惊凫，溶瀛满湖浪。
朝来暮忘返，暮归独惆怅。谁肯爱林泉，从吾老湖上。

乱影花侵席，斜晖月过城。那知横吹笛，江外作边声。